Polisieman skiet vrou, kinders op Nuwejaarsdag, pleeg selfmoordArgieffoto ŉ Polisieman in Bloemspruit, Vrystaat, het sy vrou op Nuwejaarsdag doodgeskiet en sy twee kinders gewond voordat hy selfmoord gepleeg het. “Die 30-jarige beampte het Woensdagmiddag op sy gesin losgebrand tydens ŉ argument met sy vrou,” het konst. Peter Kareli, woordvoerder van die polisie, gesê. Die vrou en twee kinders is na ŉ hospitaal geneem, waar die vrou aan haar beserings beswyk het. Die polisiebeampte is op die toneel dood. Geen verdere besonderhede is tans beskikbaar nie.